ลูกสาวอายุ16ปีค่ะ เจ้บหัวใจแปบ้บๆจี๊ดๆร้องไห้ สักพักหาย แบบนี้ควรหาเกี่ยวกับอะไรคะ
สวัสดีค่ะ อาการเจ็บแบบแปล๊บๆ บริเวณหน้าอก อาจเกิดจาก1. การมีความเครียด วิตกกังวล นอนไม่หลับ2. เป็นอาการเริ่มก่อนที่จะเป็นงูสวัดที่ผิวหนังบริเวณหน้าอก3. มีน้ำในช่องเยื่อหุ้มปอด แต่จะมีอาการอื่นๆอีก เช่น หายใจลำบาก หายใจไม่สุด เหนื่อยง่าย หายใจเร็ว ไอ สะอึก นอนราบไม่ได้ ต้องนอนเอนตัวหรือนั่ง เป็นต้น4.ช่องเยื่อหุ้มปอดมีอากาศ แต่จะมีอาการอื่นๆอีก เช่น เหนื่อย หายใจแล้วไม่เต็มอิ่ม หายใจไม่สุด เป็นต้น5. เยื่อหุ้มปอดอักเสบ มักทำให้มีอาการเจ็บหน้าอกแบบเจ็บแปล๊บๆ โดยจะเจ็บมากขึ้นเมื่อหายใจเข้าและออกลึกๆ แต่ก็จะมีอาการอื่นๆ ร่วมอีก เช่น อาการเหนื่อยง่าย หายใจไม่อิ่ม เป็นต้น6.โรคหัวใจต่างๆ เช่น โรคหลอดเลือดหัวใจตีบ แต่อาการปวดจะเเกิดขึ้นขณะที่ออกแรงทำงาน อาการจะเป็นรุนแรง เหมือนมีอะไรมาบีบรัดหน้าอก และปวดจนต้องหยุดการทำงานต่างๆ ที่กำลังทำอยู่ นอกจากนี้ก็จะมีอาการเหนื่อย หายใจลำบาก เป็นต้น และส่วนใหญ่จะพบในคนอายุมากที่มีโรคประจำตัวต่างๆ นอกจากนี้ ก็อาจมีโรคเยื่อหุ้มหัวใจอักเสบ หรือกล้ามเนื้อหัวใจอักเสบ เป็นต้น แต่ก็จะต้องมีอาการอื่นๆ ร่วมด้วยอีก เช่น ไข้ เหนื่อย หายใจลำบาก หัวใจเต้นผิดปกติ ขาบวม เป็นต้นหากน้องมีอาการเจ็บหน้าอกเพียงบางครั้ง เจ็บแล้วหายไป ไม่ได้มีอาการอื่นๆ ที่สำคัญคืออาการเหนื่อยง่าย มีไข้ ก็ไม่น่าเกิดจากโรคปอดหรือหัวใจ อาจลองถามว่ามีเรื่องเครียดหรือวิตกกังวลอะไรอยู่หรือไม่ค่ะ แต่หากอาการเจ็บหน้าอกเป็นอย่างต่อเนื่อง หรือมีอาการอื่นๆ คือ เหนื่อยง่าย เช่น เดินขึ้นบันไดก็เหนื่อย หายใจหอบ ต้องหยุดพัก มีอาการไข้ มีขาบวม นอนราบไม่ได้ หัวใจเต้นผิดปกติ เป็นต้น ก็คสวรพาไปพบแพทย์เฉพาะทางด้านอายุรกรรมค่ะ